7. ΝΟΜΟΣ 358 της 17/28 Ιουλ. 1943 Περί συμπληρώσεως των διατάξεων του υπ’ αριθ. 1195/1942 Ν.Δ/τος «περί παραγραφής υπέρ του Δημοσίου Καταθέσεων παρά Τραπέζαις και άλλων τινών αξιών και απαιτήσεων». Εκυρώθη δια της υπ’ αριθ. 315 της 30/30 Μαΐου 1946 πράξεως Υπουργικού Συμβουλίου. Άρθρον 1 (Αντικαθίσταται η παράγρ. 2 του άρθρου 18 Ν.Δ. 1195/1942, ανωτ. αρ. 4). Άρθρον 2 1.Απαιτήσεις εκ των εν άρθροις 1, 2 και 5 του Ν.Δ. 1195/1942 αναφερομένων, ων η παραγραφή συνεπληρώθη κατά το από 28 Οκτωβρίου 1940 μέχρι της ισχύος του Ν.Δ. 1195/1942 χρονικόν διάστημα κατόπιν της εξαιρέσεως των κατά τας διατάξεις της παραγράφου 2 του άρθρου 21 του Ν.Δ. 1195/1942 από της αναστολής των Νόμων περί Δικαιοστασίου δύνανται να διεκδικηθώσιν υπό των δικαιούχων εντός εξαμήνου από της ισχύος του παρόντος Νόμου εφόσον ο δικαιούχος διαμένει εν τη ημεδαπή ή εντός έτους εφόσον διαμένει εν τη αλλοδαπή ή εν ταις εν τω προηγουμένω άρθρω περιφερείαις της ημεδαπής, οριζομέναις ομοίως δι’ αποφάσεων του Υπουργού των Οικονομικών. Η προθεσμία αύτη δια τους εν τη αλλοδαπή ή ταις ανωτέρω περιφερείαις της ημεδαπής διαμένοντας δύναται να παρατείνεται δι’ αποφάσεων του Υπουργού των Οικονομικών. 2.Αι εν τη προηγουμένη παραγράφω απαιτήσεις παρερχομένης απράκτου της προθεσμίας διεκδικήσεώς των περιέρχονται οριστικώς εις το Δημόσιον, των οφειλετών υποχρεουμένων να επιδίδωσι δι’ αυτάς δηλώσεις κατά τας σχετικάς διατάξεις του άρθρου 8 του Ν.Δ. 1195/1942. Άρθρον 3 Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως, πλην των διατάξεων του άρθρου 1, ων η ισχύς ανατρέχει από της ενάρξεως της ισχύος του Ν.Δ. 1195/1942. 